open-index/open-wikipedia-markdown huggingface dataset:
Στάδιο Έρνεστ Πολ

Το **Στάδιο Έρνεστ Πολ** (πολωνικά: Stadion im. Ernesta Pohla), επίσης γνωστό ως **Αρένα Ζάμπζε** (Arena Zabrze), είναι στάδιο ποδοσφαίρου στο Ζάμπζε της Πολωνίας. Είναι η έδρα της Γκούρνικ Ζάμπζε. Αρχικά κατασκευάστηκε το 1934 και αυτή τη στιγμή βρίσκεται σε διαδικασία πλήρους ανοικοδόμησης.

## Ιστορία
Το στάδιο χτίστηκε το 1934 ως Στάδιο Αδόλφος Χίτλερ (*Adolf-Hitler-Kampfbahn*). Αυτό το όνομα χρησιμοποιήθηκε μέχρι το 1946. Το 2005, το στάδιο έλαβε το νέο όνομα του όνομα από τον Έρνεστ Πολ, έναν διάσημο Πολωνό ποδοσφαιριστή που έπαιζε για την Γκούρνικ Ζάμπζε. Το 2016 το στάδιο μετονομάστηκε σε «Αρένα Ζάμπζε», αν και η επίσημη ονομασία εξακολουθεί να είναι «Στάδιο Έρνεστ Πολ».

## Νέο γήπεδο
Ένα πρώτο στάδιο ανακαίνισης εγκρίθηκε για 192,5 εκατομμύρια ζλότι και πρόκειται να φιλοξενήσει 24.563 θεατές. Τρεις κερκίδες άνοιξαν στις 21 Φεβρουαρίου 2016. Το ολοκληρωμένο στάδιο θα έχει χωρητικότητα 31.871 θεατών.

## Δείτε επίσης
* Κατάλογος σταδίων ποδοσφαίρου στην Πολωνία

## Παραπομπές


## Εξωτερικοί σύνδεσμοι

* (πολωνικά) Stadion im. Ernesta Pohla 
* Οδηγός γηπέδου
* (πολωνικά) Οπτικοποιήσεις

Κατηγορία:Στάδια ποδοσφαίρου στην Πολωνία
Κατηγορία:Γκούρνικ Ζάμπζε
Πολύτσανη

Η **Πολύτσανη** (αλβανικά: Poliçan) είναι ένα εθνοτικώς ελληνικό χωριό στο νομό Αργυροκάστρου της νότιας Αλβανίας, στην ιστορική περιοχή της Βορείου Ηπείρου. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Δρόπολης. Βρίσκεται εντός της ευρύτερης περιοχής του Πωγωνίου που εκτείνεται τόσο στην Ελλάδα όσο και στην Αλβανία. Η Πολύτσανη ήταν το δημοτικό κέντρο της πρώην κοινότητας Πωγωνίου στην Αλβανία. Έχει το παρατσούκλι «η νύφη της περιοχής του Πωγωνίου».

## Δημογραφικά στοιχεία
Το 1913 ο πληθυσμός του Πολύτσανης ήταν 1.650 κάτοικοι σύμφωνα με ελληνική απογραφή. Κατά τον Μεσοπόλεμο έφτασε στους περίπου 2.500 κατοίκους οι οποίοι μιλούσαν όλοι ελληνικά· αλλά μειώθηκαν στους 559 το 1989. Σύμφωνα με καταγραφή του 2014 της αλβανικής κυβέρνησης, στο χωριό υπήρχαν 729 Έλληνες.

## Παραπομπές


Κατηγορία:Χωριά του νομού Αργυροκάστρου
Κατηγορία:Βόρεια Ήπειρος
Μαυρόγυρο

Το **Μαυρόγυρο** (αλβανικά: Mavrojer) είναι ένα από τα έξι χωριά της πρώην κοινότητας Πωγωνίου της νότιας Αλβανίας, στην ιστορική περιοχή της Βορείου Ηπείρου. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Δρόπολης. Σύμφωνα με καταγραφή της αλβανικής κυβέρνησης του 2014, στο χωριό βρίσκονται 87 Έλληνες.

## Δείτε επίσης
*Έλληνες της Αλβανίας

## Παραπομπές


Κατηγορία:Χωριά του νομού Αργυροκάστρου
Κατηγορία:Βόρεια Ήπειρος
Σέλτση

Η **Σέλτση** (αλβανικά: Selckë, βλαχικά: Selitskã)·  είναι οικισμός στον πρώην
δήμο Πωγωνίου στο νομό Αργυροκάστρου της νότιας Αλβανίας, στην ιστορική περιοχή της Βορείου Ηπείρου. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Δρόπολης. Στις αρχές της δεκαετίας του 1990, το χωριό κατοικούνταν πλειοψηφικά από Βλάχους και από ορθόδοξη αλβανική μειονότητα. Από τη δεκαετία του 2010, το χωριό κατοικείται από Έλληνες.

Το χωριό βρίσκεται στις πλαγιές του όρους Δούσκο. Η Σέλτση θεωρείται το νοτιότερο χωριό της περιοχής Λιούντζη. Η Σέλτση είναι μέρος της δημοτικής ενότητας Άνω Πωγωνίου.

## Δείτε επίσης
*Έλληνες της Αλβανίας

## Παραπομπές


Κατηγορία:Χωριά του νομού Αργυροκάστρου
Κατηγορία:Βόρεια Ήπειρος
Γαλή Πόρου

Η **Γαλή**  είναι ακατοίκητη βραχονησίδα του Σαρωνικού. Βρίσκεται στην ανατολική άκρη της Τροιζηνίας, δίπλα (νότια) στο ακρωτήριο Σκύλλαιο της Πελοποννήσου και ανατολικά της  βραχονησίδας Σπαθί και μαζί με το Σκυλλί αναφέρονται ως Νήσοι Τσελεβίνια. Διοικητικά ανήκει στον δήμο Πόρου.

## Παραπομπές


Κατηγορία:νησιά του Αργοσαρωνικού
Κατηγορία:Ελληνικές βραχονησίδες
Θρόνιον (Ιλλυρία)

Το **Θρόνιον** ήταν ελληνική πόλη που ίδρυσαν έποικοι από την Εύβοια και την Αρχαία Λοκρίδα. Η περιοχή στην οποία κατοικούσαν οι Αμαντιείς βρισκόταν ανάμεσα στην Ιλλυρία και στην Ήπειρο στην σημερινή βόρειο Ήπειρο. Το Θρόνιον βρισκόταν πολύ κοντά στην ομώνυμη πόλη των Αμαντιείων Αμάντια, κάπου στα νότια του Αυλώνος, ανάμεσα στον ποταμό Πολύανθο και τη θάλασσα. Πολλοί ιστορικοί όπως ο Χασάν Τσέκα και ο Νίκολας Χάμοντ έχουν προτείνει ως επικρατέστερη θέση την σημερινή Κανίνε. Οι ιδρυτές της πόλης ήταν Ευβοείς Άβαντες και κάτοικοι από την ομώνυμη πόλη Θρόνιον της Λοκρίδας που έφτασαν στην περιοχή όταν έληξε ο Τρωικός Πόλεμος. Στα μετέπειτα ιστορικά χρόνια κατακτήθηκε από κατοίκους της γειτονικής Απολλωνίας και προσαρτήθηκε στην επικράτειά τους, όπως φαίνεται από ένα επίγραμμα που αναγράφεται σε αφιερωματική προσφορά των Απολλωνίων στην Ολυμπία.

## Παραπομπές



## Πηγές

*Chapinal-Heras, D. (2021). Experiencing Dodona: The Development of the Epirote Sanctuary from Archaic to Hellenistic Times. De Gruyter
*Garland, R. (2016). Wandering Greeks: The Ancient Greek Diaspora from the Age of Homer to the Death of Alexander the Great. Princeton University Press

Κατηγορία:Ιλλυρία
Κατηγορία:Πόλεις της αρχαίας Ηπείρου
Κατηγορία:Αρχαίες ελληνικές αποικίες στην Ιλλυρία
Κατηγορία:Αποικίες των Ευβοέων
Κατηγορία:Χαμένες αρχαίες πόλεις
Κατηγορία:Αρχαίες ελληνικές πόλεις-κράτη
Πρασσού Αίγινας

Η **Πρασσού** ή **Πουτσής Διαπορίων** είναι βραχονησίδα στα βόρεια του Σαρωνικού κόλπου και στα βορειοδυτικά της Αίγινας. Ανήκει στο σύμπλεγμα των Διαπόριων Νήσων**** και βρίσκεται ανάμεσα στον Άγιο Ιωάννη (Β.), τη Λεδού (Ν.), το Τραγονήσι (ΝΔ.) και τον Άγιο Θωμά (Δ.).

## Παραπομπές


Πρασσού
Κατηγορία:Ελληνικές βραχονησίδες
Νικολάε Τσιούκα

Ο **Νικολάε Λονέλ Τσιούκα** (Πλενίτα, 7 Φεβρουαρίου 1967) είναι Ρουμάνος πολιτικός και απόστρατος στρατηγός των Ρουμανικού Πεζικού. Υπηρέτησε ως πρωθυπουργός από τις 25 Νοεμβρίου 2021, αφού έλαβε ευρεία κοινοβουλευτική υποστήριξη έως τις 12 Ιουνίου 2023.

Έχει συμμετάσχει στους πολέμους στο Αφγανιστάν και στο Ιράκ. Διετέλεσε αρχηγός του Γενικού Επιτελείου της Ρουμανίας από το 2015 έως το 2019 και από το 2019 έως το 2021 ήταν υπουργός Άμυνας. Είναι παντρεμένος με ένα παιδί.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ρουμανίας
Βασιλική Εταιρεία

thumb|right|285px|Η είσοδος του μεγάρου της Βασιλικής Εταιρείας στο κεντρικό Λονδίνο
Η **Βασιλική Εταιρεία** (αγγλ. *Royal Society*), πρώην **Βασιλική Εταιρεία του Λονδίνου για τη Βελτίωση των Φυσικών Γνώσεων** (*The Royal Society of London for Improving Natural Knowledge*), είναι επιστημονική εταιρεία που επέχει θέση εθνικής ακαδημίας επιστημών για το Ηνωμένο Βασίλειο. Ιδρύθηκε στις 28 Νοεμβρίου 1660 και της δόθηκε επίσημη βασιλική άδεια (*royal charter*) από τον Βασιλέα Κάρολο Β΄. Η Εταιρεία εκπληρώνει μια σειρά ρόλων: προάγει την επιστήμη και τα ωφελήματά της, αναγνωρίζει την αριστεία στην επιστήμη, υποστηρίζει εξέχοντα επιστημονικά έργα, παρέχει επιστημονικές γνωμοδοτήσεις για τη χάραξη πολιτικής, και υποθάλπει τη διεθνή συνεργασία και εκπαίδευση στις επιστήμες.

Η Βασιλική Εταιρεία διοικείται από το Συμβούλιό της, το οποίο προεδρεύεται από τον Πρόεδρο της Βασιλικής Εταιρείας, σύμφωνα με ένα σύνολο αρχών και κανόνων. Τα μέλη του Συμβουλίου και ο Πρόεδρος εκλέγονται από τους εταίρους, που είναι τα βασικά μέλη της Βασιλικής Εταιρείας, εκλεγόμενα τα ίδια από προεκλεγέντες ενεργούς εταίρους. Το 2016 ο αριθμός των εταίρων ήταν περί τους 1.600 και μέχρι 52 νέοι εταίροι επιτρέπεται να εκλεγούν σε ένα έτος. Οι εταίροι επιτρέπεται να θέτουν τα αρχικά-τίτλο «FRS» (= *Fellow of the Royal Society*) μετά το ονοματεπώνυμό τους. Εκτός από αυτούς, υπάρχουν και οι «βασιλικοί εταίροι», οι «επίτιμοι εταίροι» και τα «αλλοδαπά μέλη». Τα τελευταία επιτρέπεται να θέτουν τα αρχικά-τίτλο «ForMemRS» (= *Foreign Member of the Royal Society*) μετά το ονοματεπώνυμό τους.

Σημερινός Πρόεδρος της Βασιλικής Εταιρείας είναι ο στατιστικολόγος Έιντριαν Σμιθ, που ανέλαβε τη θέση και άρχισε την πενταετή θητεία του στις 30 Νοεμβρίου 2020, διαδεχόμενος τον πρώην Πρόεδρο Βενκί Ραμακρίσναν, χημικό τιμημένο με Νόμπελ.

Από το 1967 μέχρι σήμερα η εταιρεία έχει έδρα της το ιστορικό κτήριο στη διεύθυνση 6-9 Carlton House Terrace, στο κεντρικό Λονδίνο, όπου στεγαζόταν προηγουμένως η Πρεσβεία της Γερμανίας στο Ηνωμένο Βασίλειο.

## Παραπομπές


Βασιλικη Εταιρεια
Γερμανική Φυσική Εταιρεία

Η **Γερμανική Φυσική Εταιρεία** (γερμ. *Deutsche Physikalische Gesellschaft*, *DPG*) είναι η παλαιότερη οργάνωση φυσικών παγκοσμίως. Το 2019 η DPG είχε 60.547 μέλη σε όλο τον κόσμο, κάτι που την καθιστά και τη μεγαλύτερη εταιρεία φυσικής παγκοσμίως. Η Εταιρεία διοργανώνει ένα μεγάλο ετήσιο συνέδριο (το *Jahrestagung*) και πολλά μικρότερα κάθε άνοιξη (*Frühjahrstagungen*), τα οποία διεξάγονται σε διάφορες τοποθεσίες και με θέματα που αντιστοιχούν σε συγκεκριμένο τομέα της Εταιρείας το καθένα.

Ιστορικά, περί το 1918 τα μέλη της ήταν περίπου 750, ενώ τη δεκαετία του 1930 έφθαναν τα 1.400 περίπου. Η Γερμανική Φυσική Εταιρεία έχει ως κεντρικούς στόχους της να φέρνει τα μέλη της, αλλά και όλους τους φυσικούς που ζουν στη Γερμανία πιο κοντά τον έναν στον άλλο, να τους εκπροσωπεί διεθνώς και να προάγει την ανταλλαγή ιδεών ανάμεσα στα μέλη της και τους ξένους συναδέλφους τους. Η DPG δεσμεύεται και δεσμεύει τα μέλη της να συνηγορούν υπέρ της ελευθερίας, της ανεκτικότητας, της φιλαλήθειας και της αξιοπρέπειας στην επιστήμη.

## Παραπομπές


## Εξωτερικοί σύνδεσμοι
* 

Γερμανικη Φυσικη
Ποταμός Ναν

Ο **ποταμός Ναν** (ταϊλ. แม่น้ำน่าน = *Maenam Nan*) είναι ποταμός της βόρειας Ταϊλάνδης. Με μήκος 740 χιλιόμετρα και έκταση λεκάνης απορροής 57.947 τετραγωνικά χιλιόμετρα, αποτελεί έναν από τους σημαντικότερους παραποτάμους του Τσάου Πράγια (Μενάμ), ο οποίος σχηματίζεται από τη συμβολή του Ναν με τον Πινγκ.

## Γεωγραφία
Ο Ναν πηγάζει από την Οροσειρά Λουάνγκ Πραμπάνγκ, στην Επαρχία Ναν, σε υψόμετρο 1.240 μέτρα. Ο ποταμός διέρχεται ακολούθως από τις επαρχίες Ουταράντιτ, Πιτσανουλόκ και Πιτσίτ. Τέλος, στην Επαρχία Ναχόν Σαβάν δέχεται τα νερά του ποταμού Γιομ και κατόπιν συμβάλλει με τον Πινγκ.

Ναν ποταμος
Ναν
Ναν (πόλη)

Η **Ναν** (ταϊλ. น่าน) είναι πόλη στη βόρεια Ταϊλάνδη. Απέχει 688 χιλιόμετρα από την πρωτεύουσα Μπανγκόκ και βρίσκεται στο κέντρο της ομώνυμης Επαρχίας Ναν, της οποίας ήταν η διοικητική πρωτεύουσα. Η πόλη Ναν καλύπτει μέρος του Διαμερίσματος Μουεάνγκ Ναν, σε έκταση 7,60 τετραγωνικών χιλιομέτρων κατά μήκος της δεξιάς όχθης του ποταμού Ναν, υποδιαιρούμενη σε 30 συνοικίες (*chumchon*). Το 2017 είχε πληθυσμό 20.012 κατοίκους, που ασχολούνται με το εμπόριο, την εκπαίδευση και την παροχή υπηρεσιών. Το κέντρο της παλαιάς πόλεως, όπου βρίσκονται ο ιστορικός ναός Βατ Πούμιν, το εθνικό μουσείο και άλλα αξιοθέατα, βρίσκεται σε διαδικασία κτηριακής αποκαταστάσεως.

## Ιστορία
Επί αιώνες η Ναν ήταν αυτόνομο ξεχωριστό βασίλειο, παρόμοιο με πόλη-κράτος, με λίγες σχέσεις με τον έξω κόσμο. Υπάρχουν ίχνη προϊστορικής κατοικήσεως, αλλά ο οικισμός έγινε άξιος λόγου μόνο όταν αρκετά μικρά χωριά ενώθηκαν, σχηματίζοντας το *Νανταμπούρι* στα μέσα του 14ου αιώνα. Με τον καιρό η πόλη συνδέθηκε με το Βασίλειο του Σουχοτάι, οπότε πήρε τον χαρακτηρισμό *Βάρα Ναχόν* και διεδραμάτισε αξιοσημείωτο ρόλο στην ανάπτυξη του πρώιμου ταϊλανδικού εθνικισμού.

## Παραπομπές


## Εξωτερικοί σύνδεσμοι
* 
* Η Ναν στα Βικιταξίδια

Ναν
Όρος Ραμόν

Το **όρος Ραμόν** (αραβ. جبل رأس الرمان) είναι βουνό στην έρημο Νεγκέβ του νότιου Ισραήλ, κοντά στα σύνορα με την Αίγυπτο και δυτικά του Κρατήρα Ραμόν. Το υψόμετρο της κορυφής του είναι 1.037 μέτρα πάνω από την επιφάνεια της θάλασσας, το μεγαλύτερο υψόμετρο των Ορέων Νεγκέβ και του Νότιου Διαμερίσματος του Ισραήλ. Οι γεωγραφικές συντεταγμένες της είναι 30°30΄10,5΄΄ Βόρειο πλάτος και 34°38΄21΄΄ Ανατολικό μήκος.

## Πηγές
* Mazor, Emanuel & Krasnov, Boris (επιμ.): *The Makhteshim Country - a Laboratory of Nature*, Pensoft Publishers, Σόφια 2001, ISBN 954-642-135-9
 

Ραμον
Γκρασούλφο της Φλωρεντίας

Ο **Γκρασούλφο** (*Grasulfo*) ήταν επίσκοπος της Φλωρεντίας τον 10ο αιώνα.

## Βιογραφία
Γύρω στο έτος 900, παρενέβη στον αγώνα για τον τίτλο του αυτοκράτορα της Αγίας Ρωμαϊκής Αυτοκρατορίας, υποστηρίζοντας πρώτα τον Λαμβέρτο Β' του Σπολέτο (υπάρχει έγγραφο αυτής της υποστήριξης με ημερομηνία *Ραβέννα, 21 Μαΐου 898*), λαμβάνοντας ως αντάλλαγμα δωρεά στην Φλωρεντινή εκκλησία γης και ελαιώνες γύρω από την πόλη, και στη συνέχεια υποστήριξε  τον Λουδοβίκο Δ΄, που τον συνοδεύσε στο ταξίδι του στη Ρώμη για την παπική στέψη.

Κατά τη διάρκεια της επισκοπής του έγινε στην πόλη η τρομερή εισβολή των Ούγγρων (925).

## Παραπομπές


## Βιβλιογραφία
* *La chiesa fiorentina*, Curia arcivescovile, Firenze 1970.

Κατηγορία:Επίσκοποι και Αρχιεπίσκοποι Φλωρεντίας
Κατηγορία:Επίσκοποι του 10ου αιώνα
Οργανοκατάλυση

[μικρογραφία|350x350εσ| Η σύνθεση του [Οξαμίδιο|οξαμιδίου του Γιούστους φον Λήμπιχ από το δικυάνιο και το νερό αντιπροσωπεύει την *πρώτη οργανοκαταλυτική αντίδραση*, με την ακεταλδεΰδη να αναγνωρίζεται περαιτέρω ως ο πρώτος καθαρός ***οργανοκαταλύτης*** που ανακαλύφθηκε, ο οποίος δρα παρόμοια με τα τότε ονομαζόμενα *«ζυμώματα»*, τώρα γνωστά ως ένζυμα.]]
Στην οργανική χημεία, **οργανοκατάλυση** είναι μορφή κατάλυσης στην οποία ο ρυθμός μιας χημικής αντίδρασης αυξάνεται από έναν οργανικό καταλύτη. Αυτός ονομάζεται ως *οργανοκαταλύτης* και αποτελείται από άνθρακα, υδρογόνο, θείο και άλλα μη μεταλλικά στοιχεία που βρίσκονται σε οργανικές ενώσεις.  Λόγω της ομοιότητάς τους στη σύνθεση και την περιγραφή, συχνά μπερδεύονται ως εσφαλμένη ονομασία για τα ένζυμα λόγω των συγκρίσιμων επιδράσεών τους στους ρυθμούς αντίδρασης και τις μορφές κατάλυσης που εμπλέκονται.

Οι οργανοκαταλύτες που εμφανίζουν λειτουργικότητα δευτεροταγούς αμίνης μπορούν να περιγραφούν ότι εκτελούν είτε:
* κατάλυση εναμίνης (με σχηματισμό καταλυτικών ποσοτήτων ενός ενεργού πυρηνόφιλου εναμίνης), 
* κατάλυση ιμινίου (με σχηματισμό καταλυτικών ποσοτήτων ενός ενεργοποιημένου ηλεκτροφίλου ιμινίου). 

Αυτός ο μηχανισμός είναι τυπικός για την ομοιοπολική οργανοκατάλυση. Η ομοιοπολική δέσμευση του υποστρώματος απαιτεί συνήθως υψηλή φόρτιση καταλύτη (για κατάλυση προλίνης συνήθως 20-30&nbsp;mol%). Οι μη ομοιοπολικές αλληλεπιδράσεις, όπως ο δεσμός υδρογόνου, διευκολύνουν τα χαμηλά φορτία καταλύτη (έως 0,001&nbsp;mol%).

Η οργανοκατάλυση προσφέρει πολλά πλεονεκτήματα. Δεν υπάρχει ανάγκη για κατάλυση με βάση το μέταλλο, συμβάλλοντας έτσι στην πράσινη χημεία. Σε αυτό το πλαίσιο, απλά οργανικά οξέα έχουν χρησιμοποιηθεί ως καταλύτες για την τροποποίηση της κυτταρίνης στο νερό σε κλίμακα πολλών τόνων. Όταν ο οργανοκαταλύτης είναι χειρόμορφος, ανοίγει μια λεωφόρος στην ασύμμετρη κατάλυση. Για παράδειγμα, η χρήση προλίνης σε αντιδράσεις αλδόλης είναι ένα παράδειγμα χειραλικότητας και πράσινης χημείας. 

Οι οργανικοί χημικοί δρ. Ντέιβιντ Μακμίλαν και δρ. Μπέντζαμιν Λιστ τιμήθηκαν και οι δύο μαζί με το Νόμπελ Χημείας 2021 για το έργο τους στην ασύμμετρη οργανοκατάλυση.

## Παραπομπές

 
Κατηγορία:Οργανική χημεία
Κατηγορία:Κατάλυση
Φήλιξ της Φλωρεντίας

Ο **Φήλιξ** (Felice) ήταν επίσκοπος της Φλωρεντίας τον 4ο αιώνα, ο πρώτος ιστορικά αποδεδειγμένος επίσκοπος της Φλωρεντίας.

## Βιογραφία
Το 313 ήταν μεταξύ των παρευρισκομένων στη Σύνοδο της Ρώμης που είχε συγκαλέσει ο Πάπας Μιλτιάδης κατά της αίρεσης του Δονατισμού. Την εποχή εκείνη η Εκκλησία της Φλωρεντίας ήταν μια απλή κοινότητα ανοργάνωτων πιστών. 

Μετά από αυτόν η παραδοσιακή σειρά των επισκόπων της Φλωρεντίας παρουσιάζει πολλά ιστορικά αναπόδεικτα ονόματα. 

## Βιβλιογραφία
* *La chiesa fiorentina*, Curia arcivescovile, Firenze 1970.

Κατηγορία:Επίσκοποι και Αρχιεπίσκοποι Φλωρεντίας
Κατηγορία:Επίσκοποι του 4ου αιώνα
Microsoft Visual Studio

Το **Microsoft Visual Studio** είναι ένα ολοκληρωμένο περιβάλλον ανάπτυξης (IDE) από τη Microsoft. Χρησιμοποιείται για την ανάπτυξη προγραμμάτων υπολογιστών, καθώς και ιστοσελίδων, εφαρμογών ιστού, υπηρεσιών ιστού και εφαρμογών για κινητά. Το Visual Studio χρησιμοποιεί πλατφόρμες ανάπτυξης λογισμικού της Microsoft όπως το Windows API, τα Windows Forms, το Windows Presentation Foundation, το Windows Store και το Microsoft Silverlight. Μπορεί να παράγει τόσο εγγενή όσο και διαχειριζόμενο κώδικα.

Το Visual Studio περιλαμβάνει ένα πρόγραμμα επεξεργασίας κώδικα που υποστηρίζει το IntelliSense (το στοιχείο συμπλήρωσης κώδικα) καθώς και την αναδιαμόρφωση κώδικα. Το ενσωματωμένο πρόγραμμα εντοπισμού σφαλμάτων λειτουργεί τόσο σε επίπεδο πηγής όσο και σε επίπεδο μηχανής. Άλλα ενσωματωμένα εργαλεία περιλαμβάνουν έναν προγραμματιστή κώδικα, έναν σχεδιαστή για τη δημιουργία εφαρμογών GUI, τον σχεδιαστή ιστοσελίδων, τον σχεδιαστή κλάσεων και τον σχεδιαστή σχημάτων βάσης δεδομένων. Δέχεται πρόσθετα που επεκτείνουν τη λειτουργικότητα σχεδόν σε κάθε επίπεδο—συμπεριλαμβανομένης της προσθήκης υποστήριξης για συστήματα ελέγχου πηγών (όπως το Subversion και του Git) και της προσθήκης νέων συνόλων εργαλείων όπως συντάκτες και οπτικούς σχεδιαστές για γλώσσες που αφορούν συγκεκριμένους τομείς ή σύνολα εργαλείων για άλλες πτυχές της ανάπτυξης λογισμικού κύκλου ζωής (όπως ο πελάτης Azure DevOps: Team Explorer).

Το Visual Studio υποστηρίζει 36 διαφορετικές γλώσσες προγραμματισμού και επιτρέπει στον επεξεργαστή κώδικα και τον εντοπισμό σφαλμάτων να υποστηρίζει σχεδόν οποιαδήποτε γλώσσα προγραμματισμού, υπό την προϋπόθεση ότι υπάρχει μια συγκεκριμένη υπηρεσία για τη γλώσσα. Οι ενσωματωμένες γλώσσες περιλαμβάνουν C, C++, Visual Basic, .NET, C#, F#, JavaScript, TypeScript, XML, XSLT, HTML και CSS. Η υποστήριξη για άλλες γλώσσες όπως Python, Ruby, Node.js και M μεταξύ άλλων είναι διαθέσιμη μέσω plug-ins. Η Java (και το J#) υποστηρίζονταν στο παρελθόν.

Η πιο βασική έκδοση του Visual Studio, η κοινοτική έκδοση, διατίθεται δωρεάν.

## Παραπομπές


Κατηγορία:Λογισμικό Microsoft
Έντουαρντ Ρόμπινσον

Ο **Έντουαρντ Ρόμπινσον** (αγγλ. *Edward G. "Manny" Robinson Jr.*, 1933 – 1974) υπήρξε Αμερικανός ηθοποιός, γιος του ηθοποιού Έντουαρντ Τζ. Ρόμπινσον και της συζύγου του Γκλάντις Λόιντ.

## Βιογραφία
Ο Έντουαρντ Ρόμπινσον παντρεύτηκε τρεις φορές.

Τον Ιούνιο του 1956 συνελήφθη καθώς οδηγούσε υπό την επήρεια αλκοόλ.

Στις 26 Φεβρουαρίου 1974, βρέθηκε αναίσθητος από την τρίτη του σύζυγο, Ναν, στην οικία τους στο Δυτικό Χόλιγουντ και στη συνέχεια διαπιστώθηκε ο θάνατός του σε ηλικία 40 ετών από καρδιακή προσβολή.

## Παραπομπές


Κατηγορία:Αμερικανοί ηθοποιοί κινηματογράφου
Άγιος Ανδρέας της Φλωρεντίας

Ο **Ανδρέας** (Andrea) ήταν επίσκοπος της Φλωρεντίας τον 9ο αιώνα, και άγιο της Ρωμαιοκαθολικής εκκλήσίας. Η μνήμη του εορτάζεται στις 26 Φεβρουαρίου. 

## Βιογραφία
Στις 18 Δεκεμβρίου 871 ήταν αυτοκρατορικός αγγελιοφόρος, ενώπιον της κρίσης του Μαργράβου Αδαλβέρτου, ενώ το 874 απέκτησε από τον αυτοκράτορα Λουδοβίκο Β' τον Γερμανικό το προνόμιο της ασυλίας για τα αγαθά του επισκόπου.

Την 1η Μαρτίου 893 αναφέρεται πώς οι αγγελιοφόροι του παραδίδουν την ανιψιά του Μπέρτα στην Μπέρτα, ηγουμένη του Αβαείου του Σαντ' Αντρέα, για να μορφωθεί με τέτοιο τρόπο ώστε να διαδεχτεί την ίδια την ηγουμένη μετά το θάνατό της στη μονής. 

## Παραπομπές


## Βιβλιογραφία
* *La chiesa fiorentina*, Curia arcivescovile, Firenze 1970.

Κατηγορία:Επίσκοποι και Αρχιεπίσκοποι Φλωρεντίας
Κατηγορία:Επίσκοποι του 9ου αιώνα
Κατηγορία:Άγιοι της Ρωμαιοκαθολικής Εκκλησίας
Πόδιος της Φλωρεντίας

Ο **Πόδιος Β΄** ή **Πότζιο** (ιταλ.:Podio - Poggio) ήταν επίσκοπος της Φλωρεντίας τον 10ο αιώνα, και άγιος της Ρωμαιοκαθολικής εκκλησίας. Η μνήμη του εορτάζεται στις 28 Μαίου. 

## Βιογραφία
Ήταν Λομβαρδός στην καταγωγή. Μετά το θάνατο του προκατόχου του Σιλχέμο, εξελέγη από το κολέγιο των μοναχών του αβαείου του Αγίου Ανδρέα ως νέος επίσκοπος. Μετά το θάνατό του (5 Ιουνίου 1002) τάφηκε στον καθεδρικό ναό. Ο επίσκοπος που τον διαδέχθηκε ήταν ο Γκουίντο.

## Παραπομπές


## Βιβλιογραφία
* *La chiesa fiorentina*, Curia arcivescovile, Firenze 1970.

Κατηγορία:Επίσκοποι και Αρχιεπίσκοποι Φλωρεντίας
Κατηγορία:Επίσκοποι του 10ου αιώνα
Κατηγορία:Άγιοι της Ρωμαιοκαθολικής Εκκλησίας
Άγιος Βαρθολομαίος Φλώρινας

Ο **Άγιος Βαρθολομαίος** είναι χωριό και έδρα ομώνυμης τοπικής κοινότητας, της δημοτικής ενότητας και  δήμου Πρεσπών, της περιφερειακής ενότητας (τέως νομού) Φλώρινας, στην περιφέρεια Δυτικής Μακεδονίας, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Φλωρίνης, στο γεωγραφικό διαμέρισμα Μακεδονίας. 
*Μέχρι το 1926 ο οικισμός ονομαζόταν *Βαρτολώμ* και, μέχρι το 1928, *Βαρθολωμαίος*. 
Στην τοπική κοινότητα Αγίου Βαρθολομαίου ανήκει και ο οικισμός Σταθμός Βεύης. 
## Γεωγραφία
Ο Άγιος Βαρθολομαίος είναι χωριό στο ΑΚ. τμήμα του νομού Φλωρίνης, λίγο νοτιότερα της σιδηροδρομικής γραμμής προς Φλώρινα και σε μέσο σταθμικό υψόμετρο 670. Από τον οικισμό περνάει το ρέμα Μελισσόβουνο. Απέχει 14 χλμ. περίπου Α.ΝΑ. της Φλώρινας. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 20,781 χμ² (2011).  
## Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Βαρτολώμ* Φλωρίνης. Το 1926 μετονομάστηκε σε *Βαρθολωμαίος*, και το 1928 πήρε τη σημερινή του ονομασία. Με το ΦΕΚ 244Α - 04/12/1997 αποσπάστηκε από την κοινότητα Αγίου Βαρθολομαίου και προσαρτήθηκε στον δήμο Περάσματος. Με το ΦΕΚ 87Α - 07/06/2010 αποσπάστηκε από τον δήμο Περάσματος και προσαρτήθηκε στον δήμο Φλωρίνης.
## Γενικά
Οι κάτοικοι του  Αγίου Βαρθολομαίου έχουν στη μεγάλη πλειονότητά τους Ποντιακή καταγωγή, αλλά και από περιοχές του Καυκάσου.   
## Αξιοθέατα
*Ο ναός του Αγίου Βαρθολομαίου στη βορειοανατολική είσοδο του χωριού
*Ο ναΐσκος της Παναγίας Σουμελά στη βορειοανατολική είσοδο του χωριού.
*Ο ναός της Αναλήψεως του Σωτήρος σε δασικό περιβάλλον, με πηγή πόσιμου νερού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 1996, 2002-4
*Οργανισμός εκδόσεων «Ελλάδα», χάρτες (Βαρελάς)
## Εξωτερικοί σύνδεσμοι
*https://www.facebook.com/ag.vartholomaiosflorinas/
*https://www.youtube.com/watch?v=IVEK4Qn77ZE
*https://www.youtube.com/watch?v=RHGN3x9NGcY

Κατηγορία:Δήμος Φλώρινας
Κατηγορία:Χωριά της περιφερειακής ενότητας Φλώρινας
Σιλβάνο Μπενεντέττι

Ο **Σιλβάνο Μπενεντέτι** (γεννημένος στις 5 Οκτωβρίου 1965) είναι Ιταλός πρώην επαγγελματίας ποδοσφαιριστής που έπαιζε ως αμυντικός .

## Καριέρα
Μεγάλωσε στο Τορίνο, μετά από δύο χρόνια στη Serie B με Πάρμα και Παλέρμο, δόθηκε δανεικός στην Άσκολι, πρόσφατα προβιβάστηκε στη Serie A, κάνοντας ντεμπούτο στις 14 Σεπτεμβρίου 1986 στο Μιλάνο - Άσκολι (0–1), αφού εξέτισε αποκλεισμό ενός μήνα μετά από ένα στοιχηματικό σκάνδαλο στο στην οποία συμμετείχε. Επιστρέφοντας στο Τορίνο, παρέμεινε εκεί για τέσσερις σεζόν, με τον υποβιβασμό στα τέλη του 1988-89, την άμεση άνοδο (1989-90), την επιτυχία στο Mitropa Cup και τον τελικό του Κυπέλλου UEFA το 1991-92. Στο τέλος εκείνης της σεζόν αγοράστηκε από τη Ρόμα .

Με τους *Giallorossi* έπαιξε ως βασικός τη σεζόν 1992-93, όταν η ομάδα έχασε τον τελικό του Coppa Italia, στον οποίο σημείωσε αυτογκόλ εναντίον της Τορίνο στον τελικό. Με τη Ρόμα πέτυχε συνολικά τέσσερα γκολ. Έκλεισε την καριέρα του μετά από ένα σύντομο πέρασμα στην Αλεξάνδρεια στη Serie C1 .

Από το 2001 είναι μέλος του επιτελείου της Τορίνο, εστιάζοντας συγκεκριμένα στις υποδομές της ομάδας. Στις 5 Ιουλίου 2014 το συμβόλαιό του ανανεώθηκε στις 30 Ιουνίου 2016, ως επικεφαλής του συστήματος νέων του Τορίνο. 

## Διακρίσεις

### Σύλλογος
**Τορίνο**

*
* Σειρά Β : 1989–90
* Κύπελλο Mitropa : 1991

**Ascoli**

* Κύπελλο Mitropa : 1987

## Παραπομπές


Κατηγορία:Ποδοσφαιριστές ΟΣ Αλεσσάντρια Κάλτσιο 1912
Κατηγορία:Ποδοσφαιριστές Ρόμα
Κατηγορία:Ποδοσφαιριστές Άσκολι Κάλτσιο 1898
Κατηγορία:Ποδοσφαιριστές ΟΣΣ Παλέρμο
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Α
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ21
Κατηγορία:Ιταλοί ποδοσφαιριστές
Άιλον Ντάργουιν Ταβέλα

Ο **Άιλον Ντάργουιν Ταβέλα (Aylon Darwin Tavella)** (γεννημένος στις 7 Απριλίου 1992), γνωστός απλά ως **Aylon**, είναι ένας Βραζιλιάνος ποδοσφαιριστής που παίζει ως επιθετικός για την CSA .

## Καριέρα
Γεννημένος στο Esteio του Rio Grande do Sul, ο Aylon ξεκίνησε την καριέρα του στο Sport Club Internacional . Έκανε την πρώτη του κλήση στους ηλικιωμένους στις 14 Νοεμβρίου 2013, παραμένοντας αχρησιμοποίητος αναπληρωματικός καθώς έχασαν με 2-1 στο Clube Atlético Mineiro στο Campeonato Brasileiro Série A της χρονιάς και επανέλαβε το κατόρθωμα τρεις μέρες αργότερα σε μια ήττα 3-1 στο Goias. Esporte Clube .

Το επόμενο έτος, στις 18 Ιανουαρίου, he scored on his senior debut in a 2–0 home win over Esporte Clube São Luiz in the first game of the year's Campeonato Gaúcho. Eight days later, in the first minute of the game, he scored in a 2–1 win at Esporte Clube Passo Fundo. He totalled two goals in six games as Inter won the title.

Στις 25 Μαΐου 2014, ο Aylon έκανε το ντεμπούτο του στο πρωτάθλημα Βραζιλίας, αντικαθιστώντας τη Valdívia για τα τελευταία 12 λεπτά μιας εντός έδρας ήττας 3–1 από την Esporte Clube Cruzeiro . Η μοναδική του άλλη εμφάνιση στη σεζόν ήταν στις 7 Σεπτεμβρίου, όταν μπήκε στον πρόσθετο χρόνο στο τέλος της ήττας με 3–2 από τη Figueirense FC στο Estádio Beira-Rio .

Στις 16 Ιανουαρίου 2015, ο Aylon δόθηκε δανεικός στην Paysandu Sport Club για τη χρονιά. Έκανε το ντεμπούτο του για την ομάδα από την Μπελέμ στις 21 Φεβρουαρίου, παίζοντας τα 90 λεπτά της εντός έδρας νίκης 2–0 επί της Santos Futebol Clube (AP) στον πρώτο γύρο του Copa Verde της χρονιάς (3–1 συνολικά). Σκόραρε το πρώτο του γκολ για την ομάδα στις 7 Μαρτίου στον επόμενο γύρο, ανοίγοντας μια νίκη 4–1 επί της Nacional-AM στο Estadio Leonidas Sodre de Castro .  Ο Aylon εκπροσώπησε επίσης τους *Papão* στη φετινή Série B, σκοράροντας τέσσερα γκολ σε 28 αγώνες, συμπεριλαμβανομένων δύο στις 13 Νοεμβρίου σε μια εντός έδρας νίκη με 3–2 επί της Luverdense Esporte Clube . 

Η Chapecoense υπέγραψε συμβόλαιο με τον τον Aylon για τη σεζόν 2019. 

## Διακρίσεις

; Internacional

* Campeonato Gaúcho : 2014, 2016

; Γκόγιας

* Campeonato Goiano : 2017

; Chapecoense

* Campeonato Catarinense : 2020
* Campeonato Brasileiro Série B : 2020

; CSA

* Campeonato Alagoano : 2021

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιριστές Σέντρο Σπορτίβο Αλαγκοάνο
Κατηγορία:Ποδοσφαιριστές Ατλέτικο Κλούμπε Γκοϊανιένσε
Κατηγορία:Ποδοσφαιριστές Αμέρικα Φουτεμπόλ Κλούμπε (Μίνας Ζεράις)
Κατηγορία:Ποδοσφαιριστές Γκοϊάς Εσπόρτε Κλούμπε
Κατηγορία:Ποδοσφαιριστές Παϊσαντού Σπορτ Κλαμπ
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Επιθετικοί ποδοσφαιριστές
Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Σαπεκοένσε
Σηπία Πόρου

Το **Σηπία** ή **Σουπιά** ή **Σουπίτσα** είναι ακατοίκητη βραχονησίδα του Μυρτώου πελάγους, στην ανατολική άκρη της Τροιζηνίας. Βρίσκεται στα βορειοανατολικά του στενού της Ύδρας, νοτιοδυτικά του ακρωτηρίου Σκύλλαιο, απέναντι (νότια) από τις παραλίες Σουπιά και Περγάρι.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Δάρδα

Η **Δάρδα** (αλβανικά: Dardhë, Ντάρδα) είναι χωριό στην Αλβανία, στον πρώην δήμο Δρενόβου του νομού Κορυτσάς, στην ιστορική περιοχή της Βορείου Ηπείρου. Μετά τη μεταρρύθμιση της τοπικής αυτοδιοίκησης το 2015, έγινε μέρος του δήμου Κορυτσάς. Το 2012, η πρώτη αναβατόρια πίστα σκι στην Αλβανία άνοιξε στο Χιονοδρομικό Κέντρο Μπίγκελ κοντά στη Δάρδα.

## Ιστορία
Το 1810 στο χωριό ιδρύθηκε ελληνικό σχολείο από τον Ισίδωρο Οικονόμου ενώ η ελληνική παιδεία γνώρισε μεγάλη άνθηση με την ίδρυση πρόσθετων σχολείων στις αρχές του 20ού αιώνα: ενός παρθεναγωγείου (1901-1902) και ενός γυμνασίου μέσης βαθμίδας. Τη σχολική περίοδο 1901-1902 φοιτούσαν συνολικά 150 μαθητές στα ελληνικά σχολεία, τα οποία χρηματοδοτούνταν από το ταμείο της τοπικής κοινότητας, καθώς και από την τοπική Ορθόδοξη Εκκλησία. Το πρώτο αλβανικό σχολείο άνοιξε το 1917 με πρωτοβουλία του Λεωνίδα Τσίκα, που ξεκίνησε με 20 μαθητές, και με χρηματοδότηση από τη Βάτρα, η οποία χορηγεί το νέο σχολείο το 1924 που λειτουργεί μέχρι σήμερα.
Από τήν Δάρδα κατάγεται η οικογένεια Κολέκα, μητέρα του πρωθυπουργού Έντι Ράμα,

## Ονομαστή Δαρδαίοι
*Πολύκαρπος ο Δαρδαίος, μητροπολίτης Λαρίσης

## Παραπομπές


Κατηγορία:Βόρεια Ήπειρος
Κατηγορία:Χωριά του νομού Κορυτσάς
Κυπριακός Οργανισμός Αστρονομίας

Ο **Κυπριακός Οργανισμός Αστρονομίας** (ΚΟΑΣ) είναι ένας μη-κερδοσκοπικός οργανισμός με σκοπό την προώθηση της αστρονομίας και των συναφών επιστημών στην Κύπρο. Ιδρύθηκε το 2015 από μια ομάδα ομοϊδεατών φίλων της αστρονομίας. 

## Ίδρυση και σκοπός
Ο ΚΟΑΣ αποτελείται κυρίως από διαφορετικού υπόβαθρου ερασιτέχνες/επαγγελματίες αστρονόμους με κοινό ενδιαφέρον την παρατήρηση, εξερεύνηση και ανακάλυψη του διαστήματος. Στόχος του ΚΟΑΣ είναι να δώσει ευκαιρίες σε όλα τα μέλη της κοινότητας να ακούσουν, να μάθουν και να κατανοήσουν όσο περισσότερα γίνεται για την αστρονομία και να τους εμπνεύσει την περιέργεια σχετικά με το Σύμπαν μας, μέσω των προγραμμάτων ευαισθητοποίησης του κοινού, εκπαίδευσης και υποστήριξης για αστρονομική έρευνα.  

Ο ΚΟΑΣ στηρίζει άτομα ανεξαρτήτως επιπέδου γνώσης στην αστρονομία - από αρχάριους που θέλουν να μάθουν ποια κιάλια ή τηλεσκόπιο είναι σωστό να χρησιμοποιήσουν, μέχρι αυτούς που έχουν ήδη τηλεσκόπιο και θέλουν να μάθουν περισσότερα για να μεγιστοποιήσουν την οπτική τους εμπειρία. Απαρτίζεται απο έμπειρους παρατηρητές, κατασκευαστές τηλεσκοπίων και αστρο-φωτογράφους όπου μοιράζονται το χρόνο και τα τηλεσκόπια τους για να προσφέρουνε μοναδικές εμπειρίες στο κοινό, μέσα απο εκδηλώσεις πεζοδρομίου και κάτω από τον πραγματικό σκοτεινό νυχτερινό ουρανό της Κύπρου. 

Όλες οι ηλικιακές ομάδες είναι ευπρόσδεκτες, από επιβλεπόμενα παιδιά μέχρι και συνταξιούχους.

Ο ΚΟΑΣ χρηματοδοτείται εξ ολοκλήρου από δωρεές - από χορηγούς και τα μέλη της κοινότητας.

Ο ΚΟΑΣ είναι εκπρόσωπος της Διεθνούς Ένωσης Σκοτεινών Ουρανών (International Dark-Sky Association - IDA), σκοπός του οποίου 

είναι η διατήρηση και προστασία του σκοτεινού ουρανού με την χρήση περιβαλλοντικά υπεύθυνου εξωτερικού φωτισμού.

## Διοικητική δομή
Ο ΚΟΑΣ διοικείται από πενταμελες Διοικητικό Συμβούλιο με Πρόεδρο, Αντιπρόεδρο και τρία μέλη. Υπηρεσιακός προϊστάμενος του Οργανισμού είναι ο Γενικός Διευθυντής. 

Υφιστάμενος Πρόεδρος του Διοικητικού Συμβουλίου του ΚΟΑΣ και Γενικός Διευθυντής είναι ο Ανδρέας Παναγίωτου. Αντιπρόεδρος και Διευθυντής ο Φειδίας Χατζηχαραλάμπους.

## Λειτουργική διάρθρωση
Η λειτουργική διάρθρωση του ΚΟΑΣ είναι:

* Τομέας Αστρονομίας: Γίνονται τακτικές αστροπαρατηρήσεις με κάθε Νέα-Σελήνη όλο το χρόνο, καταγραφή ουράνιων φαινομένων, αρθρογραφία, διαλέξεις και παρουσιάσεις.
* Τομέας Ευαισθητοποίησης του κοινού: Σε συνεργασία με τις κρατικές αρχές και τις τοπικές διοικήσεις, ο ΚΟΑΣ δραστηριοποιήτε ανα τακτά διαστήματα σε παγκύπριο επίπεδο για τη προστασία του σκοτεινού ουρανού.
* Τομέας Εκπαίδευσης: Ο ΚΟΑΣ σε συνεργασία με το G.C. School of careers λειτουργούν αστεροσχολείο στη Λευκωσία με διετές εξειδικευμένο πρόγραμμα Αστρονομίας/Αστροφυσικής.
* Τομέας Έρευνας και Καινοτομίας: Ο ΚΟΑΣ είναι ενεργός στο τομέα της Έρευνας και Καινοτομίας σε Κύπρο και Ευρώπη. Μέλος του προγράμματος **ASTRO-T, INTEGRATED/0918/0038** και **INDSKY, DARK-SKY ECOTOURISM EU.**

## Βιβλιογραφία

*

## Εξωτερικοί σύνδεσμοι

* Επίσημη ιστοσελίδα 
* Facebook
* Instagram
* Twitter

Κατηγορία:Αστρονομία
Κατηγορία:Αστρονομία στην Κύπρο
Τόμας Ντανιλεβίτσιους

Ο **Τόμας Ντανιλεβίτσιους ** (*Tomas Danilevičius*, γεννήθηκε  18 Ιουλίου 1978) είναι Λιθουανός πρώην ποδοσφαιριστής και νυν πρόεδρος της Λιθουανικής Ποδοσφαιρικής Ομοσπονδίας.

## Καριέρα
Σε ηλικία 18 ετών ο Ντανιλεβίτσιους έφυγε από την πατρίδα του (Λιθουανία) προσπαθώντας να κάνει καριέρα σε κάποια σημαντική ομάδα του εξωτερικού: στο Βέλγιο με την Κλαμπ Μπρυζ, στην Αγγλία με την Άρσεναλ αλλά το ταλέντο του δεν ήταν αρκετό για την ανάλογη επιτυχία. Στα τέλη της δεκαετίας του 2010 συνέχισε την σταδιοδρομία του σε μικρομεσαίους ιταλικούς συλλόγους.

Ήταν στέλεχος της Εθνική Λιθουανίας για πάνω από μία δεκαετία έχοντας 71 συμμετοχές και 19 γκολ. Είναι πρώτος σκόρερ στην ιστορία της.

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Λιθουανοί ποδοσφαιριστές 
Κατηγορία:Ποδοσφαιριστές Εθνικής Λιθουανίας
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές  ΦΚ Ντιναμό Μόσχας
Κατηγορία:Ποδοσφαιριστές ΦΚ Λοζάν-Σπορ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Ντανφέρμλιν Αθλέτικ
Κατηγορία:Ποδοσφαιριστές ΚΣΚ Μπέβερεν
Κατηγορία:Ποδοσφαιριστές ΑΣ Λιβόρνο Κάλτσιο
Κατηγορία:Ποδοσφαιριστές ΑΣ Αβελλίνο 1912
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές ΟΣ Γκροσέτο ΦΚ
Κατηγορία:Ποδοσφαιριστές ΟΣ Λατίνα Κάλτσιο
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές ΝΝ Γκορίτσα
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σέριε Α 
Κατηγορία:Ποδοσφαιριστές Πρέμιερ Λιγκ Ρωσίας 
Κατηγορία:Επιθετικοί ποδοσφαιριστές
Ερημονήσι Ύδρας

Το **Ερημονήσι** είναι βραχονησίδα του Μυτρτώου πελάγους, στα νοτιοδυτικά του κόλπου Ύδρας. Είναι απέναντι και βορειοδυτικά από την παραλία Μώλος του νησιού ενώ δίπλα και βορειανατολικά της είναι η μεγαλύτερη βραχονησίδα Κιβωτός. 

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
DS 4S

Το **DS 4S** ήταν ένα μεσαίο πολυτελές hatchback αυτοκίνητο της γαλλικής μάρκας πολυτελείας DS Automobiles, θυγατρική της επίσης γαλλικής Citroën. Αποκαλύφθηκε για πρώτη φορά στο Σαλόνι Αυτοκινήτου της Γκουανγκτζόου τον Νοέμβριο του 2015. Κατασκευάστηκε και διατέθηκε αποκλειστικά στην Κίνα, όπου και τοποθετήθηκε στην παλέτα της DS Automobiles μεταξύ του DS 4 και του DS 5. Αν και τα πρώτα πιλοτικά μοντέλα παρήχθησαν στα τέλη του 2015, η μαζική παραγωγή του ξεκίνησε τον Απρίλιο του 2016 και κυκλοφόρησε στην κινεζική αγορά μέσα στον ίδιο μήνα. Μάλιστα είχε και μια σεντάν εκδοχή, το DS 5LS, με το οποίο και μοιραζόταν την ίδια πλατφόρμα.

Τελικώς, η παραγωγή του DS 4S έληξε το 2020, μαζί με την παραγωγή του συγγενικού DS 5LS, χωρίς να υπάρξει καμία επίσημη εξαγωγή σε άλλες αγορές διεθνώς για κανένα από τα δύο μοντέλα.

## Φωτογραφίες

Αρχείο:DS 4S 05 China 2017-04-03.jpg|DS 4S του 2017
Αρχείο:DS 4S 01 China 2016-04-18.jpg|DS 4S του 2016 / εμπρός
Αρχείο:DS 4S 03 China 2016-04-18.jpg|DS 4S του 2016 / πίσω


## Δείτε επίσης
* DS 5LS
* DS Automobiles

## Παραπομπές


## Εξωτερικοί σύνδεσμοι
* 

Κατηγορία:Μοντέλα DS
Κατηγορία:Αυτοκίνητα πολυτελείας
Κατηγορία:Μεσαία αυτοκίνητα
Κατηγορία:Γαλλικά αυτοκίνητα
Νήσιζα Ύδρας

Η **Νήσιζα** ή **Φωκά** ή **Ξερονήσι** είναι βραχονησίδα του Μυρτώου πελάγους, απέναντι από τα νότια παράλια της Ύδρας. Στα δυτικά της και στην ακτή, σε απόσταση περίπου 2 χλμ. με μονοπάτι από την Επισκοπή υπάρχει μικρή χερσόνησος με την ομώνυμη παραλία. Διοικητικά ανήκει στο δήμο Ύδρας. 

## Εξωτερικοί σύνδεσμοι

* Η διαδρομή: Επισκοπή - Νίσιζα ... από τον ιστότοπο http://www.hydra-portal.gr/

## Παραπομπές



κατηγορία:νησιά του Αργοσαρωνικού
Κατηγορία:Ελληνικές βραχονησίδες
Μαξίμ Ρομάστσενκο

Ο **Μαξίμ Γιούργιεβιτς Ρομάστσενκο** (, προφέρεται: *Ραμάστσενκα*· · στα : **Ραμάστσανκα**· γεννήθηκε 31 Ιουλίου 1975) είναι Λευκορώσος πρώην ποδοσφαιριστής που αγωνιζόταν ως επιθετικός μέσος. Είναι πρώτος σκόρερ στην ιστορία της Εθνικής Λευκορωσίας με 20 γκολ.

## Καριέρα
Γεννήθηκε στην Ουκρανία και έμαθε την ποδοσφαιρική τέχνη στην ακαδημία νέων DOSHISP. Ξεκίνησε την επαγγελματική του πορεία στην Ουκρανία αλλά στη συνέχεια αγωνίστηκε σε αρκετές ομάδες της τέως ΕΣΣΔ καθώς και στην Τουρκία. Σημαντικό κομμάτι της καριέρας του ήταν η παρουσία του στην Ντιναμό Μόσχας, όπου με διαλείμματα συνολικά συμμετείχε σε 116 αγώνες και σημείωσε 22 γκολ. Το 2004 αγωνιζόμενος με την Τραμπζονσπόρ κατέκτησε το Κύπελλο Τουρκίας και την ίδια χρονιά ψηφίστηκε καλύτερος Λευκορώσος ποδοσφαιριστής της χρονιάς. 

Με την εθνική ομάδα της Λευκορωσίας αγωνίστηκε για μία δεκαετία σε 63 αγώνες και πέτυχε 20 γκολ. Σκόραρε στο ντεμπούτο του στις 7 Αυγούστου 1998 με αντίπαλο τη Λιθουανία (αποτέλεσμα 5–0).

## Τίτλοι και διακρίσεις

**ΦΚ Σλάβια-Μοζίρ**
* Πρωτάθλημα Λευκορωσίας : 1996
* Κύπελλο Λευκορωσίας : 1996
**Τραμπζονσπόρ**
* Κύπελλο Τουρκίας : 2004
**Ατομικές διακρίσεις**
* Λευκορώσος ποδοσφαιριστής της χρονιάς : 2004

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα 

## Παραπομπές


Κατηγορία:Λευκορώσοι ποδοσφαιριστές
Κατηγορία:Ποδοσφαιριστές Εθνικής Λευκορωσίας
Κατηγορία:Ποδοσφαιριστές ΦΚ Ντιναμό Μόσχας
Κατηγορία:Ποδοσφαιριστές ΦΚ Ντνιέπρ Μογκίλεφ
Κατηγορία:Ποδοσφαιριστές Τορπέντο Μόσχας
Κατηγορία:Ποδοσφαιριστές ΦΚ Χίμκι
Κατηγορία:Ποδοσφαιριστές ΦΚ Σλάβια-Μοζίρ 
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Μπούρσασπορ
Κατηγορία:Ποδοσφαιριστές Γκαζιάντεπσπορ 
Κατηγορία:Ποδοσφαιριστές Πρέμιερ Λιγκ Ρωσίας 
Κατηγορία:Ξένοι ποδοσφαιριστές στην Τουρκία 
Κατηγορία:Μέσοι ποδοσφαιριστές
Άγιος Βασίλειος Άρτας

Ο **Άγιος Βασίλειος** είναι οικισμός της  τοπικής κοινότητας Πηγών, της δημοτικής ενότητας (τέως δήμου) Τετραφυλίας, του δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*.  

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και Άρτας, στο γεωγραφικό διαμέρισμα Ηπείρου.
## Γεωγραφικά στοιχεία
Ο Άγιος Βασίλειος είναι ορεινός οικισμός στο ανατολικό άκρο του νομού Άρτας, στις νοτιοανατολικές κλιτύς του όρους Κοκκινόλακκος, ακριβώς δίπλα στα όρια με τον νομό Καρδίτσας και στη δυτική όχθη του ποταμού Αχελώου, σε μέσο σταθμικό υψόμετρο 500 μέτρα. Απέχει 78 χιλιόμετρα περίπου βορειοανατολικά της Άρτας. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Πηγών. Με το ΦΕΚ 244Α - 04/12/1997 αποσπάστηκε από την κοινότητα Πηγών και προσαρτήθηκε στον δήμο Τετραφυλίας. Με το ΦΕΚ 87Α - 07/06/2010 αποσπάστηκε από τον δήμο Τετραφυλίας και προσαρτήθηκε στον δήμο Γεωργίου Καραϊσκάκη. 
## Αξιοθέατα
*Η εκκλησία του Αγίου Γεωργίου, στο νοτιοκεντρικό τμήμα του οικισμού, σε τοποθεσία με θέα στον Αχελώο. Διαθέτει αξιόλογο ξύλινο τέμπλο και πετρόχτιστη βρύση στον προαύλιο χώρο.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Αλεμάνο Αντιμάρι

Ο **Αλεμάνο Αντιμάρι** (Alamanno Adimari) (Φλωρεντία, 1362 - Τίβολι, 17 Σεπτεμβρίου 1422) ήταν Ιταλός καθολικός αρχιεπίσκοπος και ψευδοκαρδινάλιος που διορίστηκε από τον αντίπαπα Ιωάννη XXIII.

## Βιογραφία
Γεννημένος στη Φλωρεντία, ανήκε στην ευγενή οικογένεια Αντιμάρι, ήταν ιερέας της ενορίας του Αγίου Στεφάνου στη Μοντιγκλιάνα. Το 1400 διορίστηκε επίσκοπος Φλωρεντίας από τον Πάπα Βονιφάτιο Θ΄, αλλά αποτυγχάνοντας να καταλάβει την επισκοπή, τον επόμενο χρόνο μετατέθηκε στην αρχιεπισκοπική εκκλησία του Τάραντα. Το 1406 στάλθηκε ως αρχιεπίσκοπος στην Πίζα. Θα παραμείνει στο τιμόνι αυτής της αρχιεπισκοπής μέχρι το 1411. Την περίοδο αυτή, το 1409, έγινε η Σύνοδος της Πίζας.

Έγινε καρδινάλιος ("ψευδοκαρδινάλιος") από τον αντίπαπα Ιωάννη ΚΓ΄ στις 6 Ιουνίου 1411. Ο Πάπας τον έστειλε πρεσβεία στη Γαλατία με το προνόμιο να παραχωρήσει τη γιορτή του Αγίου Ιωσήφ σε όλες τις πόλεις και τις επαρχίες που υπάγονται στην πρεσβεία του.

Στη συνέχεια πήγε στην Ισπανία, για να αποκαταστήσει στο βασίλειο την ενότητα της Ρωμαϊκής Εεκκλησίας, από την οποία είχε χωριστεί υπακούοντας στον αντίπαπα Βενέδικτο ΙΓ'. Ο Πάπας Μαρτίνος Ε΄ τον έκανε αρχιερέα της βασιλικής του Βατικανού και του ανέθεσε ένα νέο ταξίδι στην Αραγονία, για να συναντήσει τον αντίπαπα Βενέδικτο ΙΓ'. Το 1422, στο ταξίδι της επιστροφής του, αρρώστησε από την πανώλη και πέθανε στο Τιβολι Κηδεύτηκε στην εκκλησία της Σάντα Μαρία Νουόβα στη Ρώμη. 

## Παραπομπές


## Βιβλιογραφία
**La chiesa fiorentina*, Curia arcivescovile, Firenze 1970.
* Gaetano Moroni, *Dizionario di erudizione storico-ecclesiastica*, 1, pp.&nbsp;90-91

Κατηγορία:Επίσκοποι και Αρχιεπίσκοποι Φλωρεντίας
Κατηγορία:Επίσκοποι και Αρχιεπίσκοποι Τάραντα
Κατηγορία:Επίσκοποι και Αρχιεπίσκοποι Πίζας
Κατηγορία:Ιταλοί καρδινάλιοι
Κατηγορία:Επίσκοποι του 15ου αιώνα
Νέο Ικόνιο Καρδίτσας

Το **Νέο Ικόνιο** είναι ελληνικό χωριό του Δήμου Σοφάδων της Περιφέρειας Θεσσαλίας (πρόγραμμα Καλλικράτης).
Δημιουργήθηκε από Μικρασιάτες που ήλθαν από το Ικόνιο της Μικράς Ασίας μετά την ανταλλαγή πληθυσμών το 1924. Σήμερα έχει 218 κατοίκους και στο χωριό δραστηριοποιείται ο "Αθλητικός Όμιλος Νέου Ικονίου".

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Κατηγορία:Μικρασιατικός Ελληνισμός
Κατηγορία:Ικόνιο
Άγιο Νικολάκι Ψαρών

Το **Άγιο Νικολάκι** ή **Άι Νικολάκι** ή ο **Άγιος Νικόλαος** είναι βραχονησίδα του Αιγαίου πελάγους η οποία βρίσκεται πολύ κοντά στις δυτικές ακτές των Ψαρών. Είναι απέναντι (ανατολικά) από την μεγαλύτερη αμμουδιά του νησιού την "παραλία Λάκκα" και οφείλει το όνομά της στο εκκλησάκι του Αγίου Νικολάου που υπάρχει σε αυτήν. Ως οικισμός αναφέρεται επίσημα για πρώτη φορά το 2001 να απογράφεται στον δήμο Ψαρών και σύμφωνα με την απογραφή 2011 δεν έχει κατοίκους.

## Εξωτερικοί σύνδεσμοι

* Αι-Νικολάκης από τον ιστότοπο https://www.exploring-greece.gr/

## Παραπομπές


Άγιο Νικολακι
Άγιο Νικολακι
Κατηγορία:Ελληνικές βραχονησίδες
Άγιος Βασίλειος Κεφαλονιάς

Ο **Άγιος Βασίλειος** είναι χωριό της Κεφαλονιάς. Διοικητικά είναι έδρα της δημοτικής κοινότητας Ληξουρίου, της δημοτικής ενότητας (τέως δήμου) Παλικής, του δήμου Ληξουρίου, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης* αλλά και τις μεταβολές μετά από αυτό το πρόγραμμα. . Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πάλης του νομού Κεφαλληνίας, στο γεωγραφικό διαμέρισμα Ιονίων Νήσων. 
## Γεωγραφία
Ο Άγιος Βασίλειος είναι πεδινό χωριό της Δ. Κεφαλονιάς, στην χερσόνησο της Παλικής, κοντά στο Ληξούρι, σε μέσο σταθμικο υψόμετρο 45. Απέχει 34 χλμ. περίπου ΒΔ. του Αργοστολίου.  
## Πληθυσμός

## Διοικητικές μεταβολές
Ο οικισμός αναγνωρίστηκε το 1981 και προσαρτήθηκε στον δήμο Ληξουρίου. Με το ΦΕΚ 244Α – 04/12/1997 αποσπάστηκε από τον δήμο Ληξουρίου και προσαρτήθηκε στον δήμο Παλικής. Με το ΦΕΚ 87Α – 07/06/2010 αποσπάστηκε από τον δήμο Παλικής και προσαρτήθηκε στον δήμο Κεφαλονιάς. Με το ΦΕΚ 43Α – 09/03/2019 αποσπάστηκε από τον δήμο Κεφαλονιάς και προσαρτήθηκε στον δήμο Ληξουρίου. )

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Κεφαλονιά-Ιθάκη 1:70.000)
*eetaa.gr

Κατηγορία:Χωριά της περιφερειακής ενότητας Κεφαλληνίας
E-food

Το **efood** είναι υπηρεσία διανομής στην Ελλάδα η οποία συνεργάζεται με πάνω από 20.000 καταστήματα σε όλη την Ελλάδα με κύκλο εργασιών 43.17 εκ ευρώ για το 2019. 

Η εταιρεία ιδρύθηκε το 2011 έχοντας μόνο δύο εργαζομένους, όμως έχει καταγράψει μεγάλη ανάπτυξη φτάνοντας μόλις σε μια δεκαετία τους 5.000 εργαζομένους. Από το 2019 έχει εντάξει πρόγραμμα κοινωνικής ευθύνης στο προγραμματισμό της.

Η εταιρεία ανήκει στην γερμανική πολυεθνική Delivery Hero από τον Μάιο του 2015. Πέρα από τα καταστήματα γρήγορου φαγητού, η εταιρεία δραστηριοποιείται και στον τομέα του σούπερ μάρκετ, έχοντας ιδρύσει την υπηρεσία efood market το 2021, που δραστηριοποιείται σε 7 πόλεις και διαθέτει 40 κόμβους αποστολής προϊόντων. Τον Μάρτιο του 2020, η εταιρεία είχε ανακοινώσει την συνεργασία της με την εταιρεία Σκλαβενίτης, ανοίγοντας στην Efood τον δρόμο για την παράδοση παραγγελιών προϊόντων σουπερμάρκετ.

Τον Σεπτέμβριο του 2021 προκάλεσε δημόσιες συζητήσεις η απόφαση της εταιρείας να υποχρεώσει κάποιους εργαζομένους της να αλλάξουν το καθεστώς τους σε ελεύθερους επαγγελματίες, κινητοποίηση η οποία τελικά αποδείχθηκε πετυχημένη καθώς η εταιρεία υποχρεώθηκε να ανακαλέσει αυτή την απόφαση. Τον Ιούνιο του 2022 έγινε πάντως νέα κινητοποίηση εργαζομένων, κατηγορώντας την εταιρεία ότι εξωθεί τους εργαζομένους στο μοντέλο του ελεύθερου επαγγελματία.

## Παραπομπές


## Εξωτερικοί σύνδεσμοι

* 

Κατηγορία:Ελληνικές επιχειρήσεις
Στάδιο Αντόν Μαλατίνσκι

Το **Στάδιο Αντόν Μαλατίνσκι** () είναι στάδιο ποδοσφαίρου στην Τρνάβα της Σλοβακίας, το οποίο είναι η έδρα της ΦΚ Σπαρτάκ Τρνάβα. Το στάδιο ανακαινίστηκε πλήρως το 2013–2015 και έχει χωρητικότητα 19.200 θεατών, γεγονός που το καθιστά το δεύτερο μεγαλύτερο γήπεδο ποδοσφαίρου στη Σλοβακία.

Στις 14 Ιανουαρίου 1998, το στάδιο ονομάστηκε προς τιμήν του πρώην ποδοσφαιριστή και προπονητή Αντόν Μαλατίνσκι, ο οποίος πέθανε το 1992.

## Εικόνες

Αρχείο:CityArena.jpg|Το στάδιο το 2015
Αρχείο:The Spartak Trnava ultras at the City Arena in 2018.jpg|Οι ultras της Σπαρτάκ Τρνάβα στο γήπεδο το 2018
Αρχείο:Spartka Trnava fans.jpg|Οπαδοί της Σπαρτάκ σε αγώνα εναντίον της ΑΣ Τρέντσιν το 2018


## Παραπομπές


## Εξωτερικοί σύνδεσμοι

* Άρθρο για τη βάση δεδομένων του σταδίου
* Προφίλ γηπέδων ποδοσφαίρου
* Fansite - City Arena Trnava
* Βίντεο - Κατασκευή γηπέδου

Κατηγορία:Στάδια ποδοσφαίρου στη Σλοβακία
Κατηγορία:ΦΚ Σπαρτάκ Τρνάβα
Βαλάντης (τραγουδιστής)

Ο **Βαλάντης** (πλήρες ονοματεπώνυμο: **Χρυσοβαλάντης Αυγενικός**) (Ρόδος, 16 Δεκεμβρίου 1975) είναι Έλληνας λαϊκός τραγουδιστής.

## Βιογραφία
Γεννήθηκε στη Ρόδο και από πολύ μικρός ξεκίνησε να μαθαίνει μουσική και συγκεκριμένα ακορντεόν και λαούτο. Στα 18 του χρόνια φεύγει προκειμένου να πάει στην Αθήνα για να φοιτήσει στο ΤΕΙ Αισθητικής. Το 1994 καταφέρνει να ανέβει στην πίστα του νυχτερινού κέντρου «Romeo», λόγω της συνεχούς έφεσης που είχε στην μουσική. Εκεί γνωρίζεται με τον μαέστρο και συνθέτη Τάκη Μπουγά, αλλά και με τον στιχουργό Πάνο Φαλάρα, οι οποίοι εντυπωσιάζονται από το ταλέντο του και τον πηγαίνουν στη δισκογραφική εταιρεία «ΜΙΝΟΣ – Ε.Μ.Ι», με την οποία υπογράφει συμβόλαιο. Έτσι, το 1995 κυκλοφορεί τον πρώτο του δίσκο με τίτλο «Σε ζητώ στα σινεμά», ο οποίος γίνεται μεγάλη επιτυχία.

Τα τραγούδια σταδιακά βελτιώνονται ποιοτικά και γίνονται πετυχημένα εμπορικά. Την ίδια χρονιά ο Βαλάντης ξεκινά τις εμφανίσεις του στο νυχτερινό κέντρο «Ποσειδώνιο» μαζί με τον Αντύπα, τον Λάμπη Λιβιεράτο, την Άντζελα Δημητρίου και τη Στέλλα Γεωργιάδου. Στη συνέχεια ανεβαίνει στη Θεσσαλονίκη, όπου για δύο χρόνια εμφανίζεται στο πλευρό του Λευτέρη Πανταζή, του Γιώργου Αλκαίου, της Έφης Σαρρή και της Σαμπρίνας στο νυχτερινό μαγαζί «Θέατρο». Η δεύτερη δισκογραφική δουλειά του Βαλάντη έχει τίτλο «Στο Ασανσέρ» και πουλάει γύρω στα 45.000 αντίτυπα. Την καλοκαιρινή σεζόν του 1998 εμφανίζεται ξανά στο νυχτερινό κέντρο της παραλιακής «Ποσειδώνιο», μαζί με τους Ελένης Καρουσάκη, Γιάννη Πλούταρχο και Πάνο Κιάμο. Ενώ αμέσως μετά ο Βαλάντης επιστρέφει στη συμπρωτεύουσα όπου ξεκινά τις εμφανίσεις του στο νυχτερινό μαγαζί «Άστρα». Το τέταρτο cd του κυκλοφορεί το 2000 και φέρει τον τίτλο «Γύρισα τον χρόνο πίσω».

## Προσωπική ζωή
Υπήρξε παντρεμένος με την Κατερίνα με την οποία απέκτησαν ένα κορίτσι την Ιωάννα, έχει αποκτήσει επίσης και άλλα δύο παιδιά, την Ειρήνη με τη Δήμητρα και τον Χαρη με την Έλενα Γκρέκου.

## Παραπομπές


Κατηγορία:Λαϊκοί τραγουδιστές
Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες συνθέτες
Κατηγορία:Συμμετέχοντες στο Survivor Ελλάδας